II. NEDJELJA DOSASCA 


Adventsku radost još više razvija ova Misa (ul., Posl.). U 
nama je mnogo tame (mol.) i mnoge nas stvari oko nas 
uznemiruju (ul.), ali od kada je Bog došao, naša je zemlja 
blagoslovljena (ul. i prik.). Po njoj moramo ravnati svoje 
putove da Gospodin može doći k nama (Ev.). Sva je 
mudrost da ga upoznamo među nama: na oltaru, u svom 
srcu, u bližnjemu. On od nas traži blagost (Posl.) jer je i on 
nama iskazuje (poprič.). On se nama daje i mi se u odanosti 
(prik. mol.) pripravljamo na skore blagdane i na njegov 
konačni dolazak, kad će doći kao Bog i dovršiti svoje 


spasiteljsko djelo na nama (prič.). 


INTROITUS Gaudéte in 
Domino semper: iterum 
dico, gaudćte. Modéstia 
vestra nota sit ómnibus 
homínibus: Dóminus enim 
prope est. Nihil sollíciti 
sitis: sed in omni oratióne 
petitiónes vestrae 


innotéscant apud Deum. Ps. 


Benedixísti, Dómine, 
terram tuam: avertísti 
captivitátem Jacob. Glória 
Patri. 


ULAZNA Radujte se u 
Gospodinu uvijek! Opet 
kažem: Radujte se! Neka 
vaSu blagost upoznaju svi 
ljudi! Gospodin je blizu. 
Nemojte se ni za što 
tjeskobno brinuti, nego 
svoje molbe iznosite Bogu u 
molitvi sa zahvalom. - Ps 
84. Blagoslovio si, 
Gospodine, svoju zemlju, 
izveo si Jakova iz ropstva. - 
Slava Ocu... Radujte se... 


ORATIO Aurem tuam, 
quaésumus, Dómine, 
précibus nostris 
accómmoda: et mentis 
nostrae ténebras, grátia 
tuae visitatiónis illústra: 
Qui vivis. 


MOLITVA Prikloni, 
molimo, Gospodine, svoje 
uho k našim molitvama i 
milošću svoga pohoda 
rasvijetli tmine naše 
pameti: Koji živiš... 


EPISTOLA Fratres: 


Gaudéte in Dómino semper: 


iterum dico, gaudete. 
Modéstia vestra nota sit 


POSLANICA Citanje 
Poslanice bl. Pavla apostola 
Filipljanima (4, 4-7) - 
Braćo, radujte se u 


omnibus hominibus: 
Dominus prope est. Nihil 
solliciti sitis: sed in omni 
oratióne, et obsecratióne, 
cum gratiárum actióne, 
petitiónes vestrae 
innotéscant apud Deum. Et 
pax Dei, quae exsúperat 
omnem sensum, custódiat 
corda vestra, et 
intellegéntias vestras, in 
Christo Jesu Dómino 
nostro. 


Gospodinu uvijek! Opet 
kažem: Radujte se! Neka 
vaSu blagost upoznaju svi 
ljudi! Gospodin je blizu! 
Nemojte se ni za što 
tjeskobno brinuti, nego 
svoje molbe iznosite Bogu u 
molitvi i prošnji sa 
zahvalom. I Božji mir, koji 
nadilazi svaki um, neka 
čuva vaša srca i vaše misli 
u našem Gospodinu Isusu 
Kristu. 


GRADUALE Qui sedes, 
Domine, super Chérubim, 
éxcita poténtiam tuam, et 
veni. Qui regis Israel, 
inténde: qui dedúcis, velut 
ovem, Joseph. 

Allelúja, allelúja. Excita, 
Dómine, poténtiam tuam, et 
veni, ut salvos fácias nos. 
Allelúja. 


GRADUAL Gospodine, koji 
stoluješ nad kerubinima, 
probudi svoju moć i dođi. 
Čuj, vladaru Izraelov, koji 
vodiš Josipovo pleme kao 
stado. 

Aleluja, aleluja. Gospodine, 
probudi svoju moć i dođi da 
nas spasiš. Aleluja. 


EVANGELIUM Sequéntia 
sancti Evangelii secundum 
Joánnem. 

In illo témpore: Misérunt 
Judaéi ab Jerosólymis 
sacerdótes et levítas ad 
Joánnem, ut interrogárent 
eum: Tu quis es ? Et 
conféssus est, et non 
negávit: et conféssus est: 
Quia non sum ego Christus. 
Et interrogavérunt eum: 
Quid ergo ? Elías es tu ? Et 
dixit: Non sum. Prophéta es 
tu ? Et respóndit: Non. 


EVANĐELJE Slijedi sveto 
Evanđelje po Ivanu (1, 19- 
28) - U ono vrijeme 
pošalju Zidovi iz 
Jeruzalema svećenike i 
levite k Ivanu da ga pitaju: 
»Iko si ti?« On prizna, ne 
zataji nego prizna: »Ja 
nisam Krist.« Kažu mu: 
»Onda što si, jesi li Ilija?« 
Reče: »Nisam.« »Jesi li 
prorok?« Odgovori: »Ne.« 
Tada mu reknu: »Pa tko 
si, da odgovorimo onima 
koji su nas poslali. Sto 


Dixérunt ergo ei: Quis es, ut 
respónsum demus his, qui 
miserunt nos ? Quid dicis de 
te ipso ? Ait: Ego vox 
clamantis in desćrto: Dirigite 
viam Domini, sicut dixit 
Isaías prophéta. Et qui missi 
fúerant, erant ex pharisaéis. 
Et interrogavérunt eum, et 
dixérunt ei: Quid ergo 
baptizas, si tu non es 
Christus, neque Elías, neque 
prophéta ? Respóndit eis 
Joannes, dicens: Ego baptizo 
in aqua: médius autem 
vestrum stetit, quem vos 
nescítis. Ipse est, qui post 
me ventúrus est, qui ante me 
factus est: cujus ego non 
sum dignus ut solvam ejus 
corrígiam calceaménti. Haec 
in Bethánia facta sunt trans 
Jordánem, ubi erat Joánnes 
baptizans. 


kažeš o sebi?« On reče: 
»Ja sam glas onoga koji 
viče u pustinji: Poravnite 
put Gospodinu, kao što 
reče prorok Izaija.« - 
Poslanici su bili farizeji i 
još ga upitaju: »Zašto 
onda krstiš, kad nisi ni 
Krist, ni Ilija, ni prorok?« 
Ivan im odgovori: »Ja 
krstim vodom, a među 
vama stoji onaj koga vi ne 
poznajete. On dolazi 
poslije mene, a bio je prije 
mene. Njemu ja nisam 
dostojan odriješiti remena 
na obući.« Ovo se 
dogodilo u Betaniji s onu 
stranu Jordana, gdje je 
Ivan krstio. 


OFFERTORIUM 
Benedixisti, Domine, 
terram tuam: avertisti 
captivitatem Jacob: 
remisisti iniquitatem plebis 
tuae. 

SECRETA Devotiónis 
nostrae tibi, quaésumus, 
Dómine, hóstia júgiter 
immolétur: quae et sacri 
péragat institúta mystérii, 
et salutáre tuum in nobis 
mirabíliter operétur. Per 
Dóminum. 


PRIKAZNA Blagoslovio si, 
Gospodine, svoju zemlju. 
Izveo si Jakova iz ropstva, 
oprostio si krivicu narodu 
svojemu. 


PRIKAZNA MOLITVA 
Molimo te, Gospodine, da ti 
u odanosti uvijek prinosimo 
darove po kojima neka se 
izvrši uredba svete tajne i u 
nama proizvede djelo tvoga 
spasenja. Po Gospodinu... 


COMMUNIO Dicite: 
Pusillanimes, confortamini, 
et nolite timćre: ecce Deus 
noster véniet, et salvabit 
nos. 


PRIČESNA Recite: 
»Malodušni, ohrabrite se i 
nemojte se bojati. Evo, Bog 
će naš doći i spasit će nas.« 


POSTCOMMUNIO 
Imploramus, Domine, 
clemćntiam tuam: ut haec 
divina subsidia, a vitiis 
expiátos, ad festa ventúra 
nos praćparent. Per 


POPRIČESNA Zazivamo, 
Gospodine, tvoju blagost, 
da nas, očišćene od mana, 
ova božanska pomoć 
pripravi na skore blagdane. 
Po Gospodinu... 


Dóminum. 
Vise informacija: http://sites.google.com/site/tradicionalnamisa/ 

KVATRE 

Kvatre (quatuor tempora) ili 
četverovremena su posni dani na 
početku svakoga od četiri godišnja 
doba (u srijedu, petak i subotu 
istog tjedna) u kojima se Crkva od 
davnine, prateći ciklus godišnjih 
doba, posvećuje molitvama, djelima 
pokore i ljubavi, i to na velike 
nakane Crkve i svijeta. 

U poganskom Rimu je bio običaj 
da se između studenoga i prosinca 
slave »feriae sementinaex, u lipnju 
ili srpnju »feriae messis«, a u rujnu »feriae vindemiales«. Ovaj je 
običaj u svojoj biti bio samo izražaj misli da smo u svemu ovisni 
o blagoslovu Božjemu, a naročito u uspjehu poljskih naših 
poslova, o kojemu ovisi život čovječji. Tako je Crkva u Rimu 
mogla preuzeti ovaj poganski običaj svetkovanja praznika sjetve, 
žetve i berbe, zaodjenuvši ga u kršćansko ruho. Rimski Liber 
pontificalis upućuje i na proroka Joela (2,15-19) gdje se poziva 
izabrani narod da se posveti postu, da se sastanu vjernici, a 
svećenici da mole Gospodina neka se smiluje puku svojemu; 
Gospodin odgovara:»Evo, ja ću vam dati žita i vina i ulja i 
oslobodit ću vas od pogana«. 

Ljetnim su se, jesenskim i zimskim praznicima kasnije 
pribrojili i proljetni koji su ionako bili povezani s postom (radi 


KVATRE 


korizme), i tako su nastale kvatre, koje se onda lijepo dovode u 
vezu sa starozavjetnim postom četiri puta na godinu (usp. Zah 
8,19). 

Prvi put spominje kvatre Leon Veliki. Kvatreni su srijeda i 
petak bili posni dani, a u subotu je povrh toga bilo i bdijenje kod 
sv. Petra. Prvotno su kvatre bile posebni rimski običaj, ali su se 
polagano tijekom VIII., IX. i X. stoljeća proširile i na ostalu 
zapadnu Crkvu. Papa Grgur VII. je na rimskoj sinodi godine 
1078. konačno uredio kvatrene termine: prvi korizmeni tjedan, 
zatim tjedan nakon Duhova, nakon blagdana Uzvišenja sv. Križa 
(14. rujna) i tjedan nakon sv. Lucije (13. prosinca), tj. o trećoj 
adventskoj nedjelji. Kratko: »Post Luciam, cineres, post sanctum 
Pneuma crucemque; Tempora dat quatuor feria quarta 
sequens«. 

Papa Grgur ističe da je Katolička Crkva naredila kvatre da 
izmolimo od Boga oproštenje grijeha, plodnost zemlje, a posebno 
da izmolimo dobrih duhovnih pastira. Papa Gelazije odredio je u 
V. stoljeću da se sveti redovi dijele u kvatrene subote, kako je to 
propisivao i stari Zakonik kanonskog prava. U crkvenoj se starini 
osobito ističe kvatrena subota u prosincu, kada su rimski biskupi 
običavali zaređivati đakone, svećenike i biskupe. 

Veliki katekizam Sv. Pija X. daje odgovor na slijedeće 
Pitanje: 

»Zbog čega je ustanovljen post kvatrenih dana? 

Post kvatrenih dana ustanovljen je da bi se posvetilo svako 
godišnje doba pokorom od nekoliko dana, da bismo Boga molili 
da nam sačuva plodove zemlje, da bismo zahvalili na plodovima 
koje nam je već dao i da bismo ga molili da njegovoj Crkvi dade 
dobrih službenika koji primaju sv. red u kvatrene subote.« 

Misni su obrasci u sva četiri kvatrena termina podjednako 
građeni. Postajne su crkve uvijek iste: za srijedu Sancta Maria 
Maior, za petak bazilika Duodecim Apostolorum, a za subotu 
bazilika svetog Petra. Kvatre u prosincu stoje posve pod dojmom 
adventske liturgije, a to je razumljivo, jer se slave pod kraj 
došašća, neposredno pred samim Božićem (novi kalendar to je 
promijenio). Proljetne kvatre dolaze u korizmi, pa je i opet 
razumljivo, da su nadahnute općim duhom, koji vlada u čitavoj 
korizmenoj liturgiji, duhom priprave katekumena za primanje 
svetog krštenja na Veliku subotu. Ljetne kvatre padaju u 
sedmicu iza Duhova i tako i one spominju neprestano dolazak 
Duha Svetoga. Ali četvrto čitanje u subotu jasno se odnosi na 
praznovanje žetve. Možda se i izgon demona u subotnjem 


evanđelju ima razumjeti kao neka reminiscencija prvotnog 
stanja, kad je Crkva preuzela svetkovanje praznika žetve od 
pogana, otklanjajući ujedno poganski značaj ovih praznika i 
pripisujući ga, ukoliko je upravo poganski, demonima. Ova se 
misao vraća i u evanđelju kvatrene srijede u rujnu. Jesenski je 
kvatreni termin najviše zadržao od prvotnog značaja kvatri 
uopće i tu se sasvim jasno razabire, kako su rujanske kvatre 
udešene kao praznik berbe i dovršene žetve, navodeći naročito 
analogije iz starog zavjeta. 


